Trakų rajono savivaldybė

Trakų rajono savivaldybė – administracinis-teritorinis vienetas Lietuvos pietrytinėje dalyje. Administracinis centras – Trakai.

Geografija 

Šiaurės rytine rajono riba teka Neris, pietrytine – Merkys, iš rajono išteka Strėva, Verknė. Telkšo 197 Trakų rajono ežerai (didžiausi – Vilkokšnio, Galvės, Skaisčio, Akmenos), 7 tvenkiniai (didžiausias – Aukštadvario). Didžiausi miškai – Rūdiškių, Kazokiškių-Kaugonių, Ropėjos. Rajone yra Dūkštų landšaftinio draustinio dalis, Verknės ichtiologinis draustinis.

Šiaurinė rajono dalis yra Neries žemupio plynaukštėje. Neries pakrantėje yra žemiausia rajono vieta – 55 m. Rytuose plyti Dainavos lyguma, pietinę dalį – Dzūkų aukštuma, kurios aukščiausia vieta yra Prienų rajono paribyje (Gedanonių kalnas). Rajono miškingumas 41,3 %, būdingi pušynai, yra mišriųjų miškų, eglynų.

Vidurinė sausio mėnesio temperatūra yra -5,6 °C, liepos mėnesio +17,5 °C. Vidutinis metinis kritulių kiekis – 664 mm.

Istorija 

Rajonas sudarytas 1950 m. birželio 20 d. iš buvusios Trakų apskrities 32 apylinkių bei Trakų ir Lentvario miestų. 1950–1953 m. rajonas priklausė Vilniaus sričiai. 1959 m. prijungtos panaikinto Daugų rajono 2 apylinkės ir Eišiškių rajono 1 apylinkė. 1962 m. prijungta dalis Vievio rajono ir Prienų rajono 2 apylinkės, o 5 Trakų rajono apylinkės perduotos Kaišiadorių rajonui. 1973 m. kai kurios apylinkės sujungtos, 2 panaikintos. 1972, 1974, 1977 ir 1984 m. šiek tiek pakeistos rajono ribos, 1986 m. 2 apylinkės sujungtos.

1995 m. įsteigta Trakų rajono savivaldybė. 1999 m. gruodžio 21 d. nuo jos atskirta dalis teritorijos naujai Elektrėnų savivaldybei (kadastrinės vietovės: Ausieniškės, Balceriškės, Beižionys, Elektrėnų miestas, Kazokiškės, Pastrėvys, Semeliškės, Vievio miestas), o Vilniaus miesto savivaldybei perduota Grigiškių seniūnija.

2009 m. kovo 26 d. savivaldybės tarybos nutarimu Nr. S1-98 įsteigtos 47 seniūnaitijos.

|-
| 1950 m.  || 816 || || 32 apylinkės || 2 miestai (Lentvaris, Trakai)
|-
| 1954 m.  || || || 17 apylinkių ||
|-
| 1959 m.   || 838 || 56 123 || 17 apylinkių || 2 miestai, 2 miesto tipo gyvenvietės (Grigiškės, Rūdiškės)
|-
| 1962 m. || 1068 || || 20 apylinkių || 2 miestai, 2 miesto tipo gyvenvietės
|-
| 1963 m.  || || || 22 apylinkių ||
|-
| 1967 m. || 1685 || 66 100 || ||
|-
| 1970 m.  || 1700 || 69 216 || 22 apylinkės || 3 miestai (Lentvaris, Trakai, Vievis), 3 miesto tipo gyvenvietės (Elektrėnai, Grigiškės, Rūdiškės)
|-
| 1972 m.  || 1686 || || 22 apylinkės || 3 miestai, 3 miesto tipo gyvenvietės, 3 miesteliai (Aukštadvaris, Onuškis, Semeliškės), 596 kaimai, 12 kaimų dalių, 63 viensėdžiai
|-
| 1976 m.  || 1659 || 72 600 || 17 apylinkių || 3 miestai, 3 miesto tipo gyvenvietės, 3 miesteliai, 595 kaimai, 10 kaimų dalių, 62 viensėdžiai
|-
| 1979 m.  || || 72 829 || 14 apylinkių || 3 miestai, 3 miesto tipo gyvenvietės, 678 kaimo vietovės
|-
| 1987 m.  || 1661 || 80 800 || 13 apylinkių || 3 miestai, 3 miesto tipo gyvenvietės, 3 miesteliai, 612 kaimų, 54 viensėdžiai
|-
| 1989 m.  || 1660 || 81 232 || 10 apylinkių || 3 miestai, 3 miesto tipo gyvenvietės, 682 kaimo vietovės
|-
| 2001 m.  || 1208 || 37 376 || 8 kaimo seniūnijos || 3 miestai (Lentvaris, Rūdiškės, Trakai), 2 miesteliai (Aukštadvaris, Onuškis), 414 kaimų, 26 viensėdžiai
|}

Gyventojai

Tautinė sudėtis

Pagal tikybą 
 Romos katalikai – 79,1 %
 stačiatikiai – 6,5 %
 sentikiai – 0,7 %
 karaimai – 0,2 %
 musulmonai – 0,2 %
 kiti – 0,6 %
 netikintys/nenurodė – 12,6 %

Gyvenvietės 

Savivaldybės teritorijoje yra:
 3 miestai – Lentvaris, Rūdiškės ir Trakai;
 2 miesteliai – Aukštadvaris ir Onuškis;
 440 kaimų.

Didžiausios gyvenvietės (2021 m.):
 Lentvaris – 9713
 Trakai – 5426
 Rūdiškės – 1985
 Senieji Trakai – 1219
 Aukštadvaris – 861
 Paluknys – 697
 Naujasis Lentvaris – 517
 Valai – 459
 Onuškis – 421
 Vosyliukai – 336

Administracija 

Atstovaujamoji valdžia – Trakų rajono savivaldybės taryba, vykdomoji valdžia – Trakų rajono savivaldybės administracija.

Seniūnijos 

Savivaldybė suskirstyta į 8 seniūnijas (skliausteliuose – seniūno būstinė):
 Aukštadvario seniūnija (Aukštadvaris)
 Grendavės seniūnija (Grendavė)
 Lentvario seniūnija (Lentvaris)
 Onuškio seniūnija (Onuškis)
 Paluknio seniūnija (Paluknys)
 Rūdiškių seniūnija (Rūdiškės)
 Senųjų Trakų seniūnija (Senieji Trakai)
 Trakų seniūnija (Trakai)

Partnerystės ryšiai 

  Jaroslavas, Lenkija
  Malborkas, Lenkija
  Gižyckas, Lenkija
  Novi Sončas, Lenkija
  Reinė, Vokietija
  Šėnebekas, Vokietija
  Bernburgas, Vokietija
  Alanija, Turkija
  Bornė, Nyderlandai
  Tirgovištė, Rumunija
  Javorivas, Ukraina
  Ivano Frankivskas, Ukraina

Švietimo ir ugdymo įstaigos 
 Aukštadvario gimnazija
 Bijūnų mokykla-daugiafunkcis centras
 Lentvario Henriko Senkevičiaus gimnazija
 Lentvario Motiejaus Šimelionio gimnazija
 Lentvario Versmės gimnazija
 Onuškio Donato Malinausko gimnazija
 Paluknio Medeinos gimnazija
 Paluknio Longino Komolovskio gimnazija
 Rūdiškių gimnazija
 Senųjų Trakų Kęstučio pagrindinė mokykla
 Senųjų Trakų Andžejaus Stelmachovskio pagrindinė mokykla
 Trakų gimnazija
 Trakų Vytauto Didžiojo gimnazija
 Trakų suaugusiųjų mokymo centras

Šaltiniai

Nuorodos 

 Savivaldybės tinklalapis